राजनीति में मुद्दों को सुलझाने से ज्यादा उन्हें उलझाने का प्रयास ज्यादा होता है। सरकार को शायद कुछ पैसे भीख में देना कड़े कानून बनाने से ज्यादा आसान और फायदेमंद लगता है। अभी हाल ही घटनाओं को ले लें तो राहुल गाँधी अपने परिवार को लेकर कैंडल मार्च पर निकल पड़े तो सत्तापक्ष ने उसके बदले में गड़े मुर्दे उखाड़ने शुरू कर दिए और इस कश्मकश में लोग मुद्दा भूलकर उनकी तू-तू मैं-मैं में ज्यादा दिलचस्पी लेने लगे, जो कि उनका मक़सद भी था।